**OBČINA RENČE-VOGRSKO**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 01410-9/2021-3  
Bukovica, 28. 4. 2021

**PONOVNO POVABILO K POSREDOVANJU KANDIDATUR ZA IMENOVANJE PREDSTAVNIKOV OBČINE RENČE-VOGRSKO KOT ČLANE SVETA ZAVODA OSNOVNA ŠOLA LUCIJANA BRATKOVIČA BRATUŠA RENČE**

Komisija za mandatna vprašanja, volitve in imenovanja Občinskega sveta Občine Renče-Vogrsko (v nadaljevanju: Komisija) ponovno vabi k posredovanju naslednjega predloga:  
  
**Kandidat/kandidatka za predstavnika/predstavnico ustanovitelja v Svetu zavoda javnega zavoda Osnovna šola Lucijana Bratkoviča Bratuša Renče**

Svet zavoda Osnovne šole Lucijana Bratkoviča Bratuša Renče je Občino Renče-Vogrsko zaprosil, naj v skladu z 11. členom Odloka o ustanovitvi javnega zavoda Osnovne šole Lucijana Bratkoviča Bratuša Renče imenuje tri predstavnike ustanovitelja v Svet zavoda Osnovna šola Lucijana Bratkoviča Bratuša Renče, ker bo dosedanjim predstavnikom v sredini maja 2021 pretekel mandat. Predstavnik je lahko zaporedoma imenovan največ dvakrat. Komisija oblikuje predlog na podlagi izbire izmed vseh dostavljenih kandidatur. O imenovanju kandidatov odloči Občinski svet.

Predloge je potrebno podati najkasneje do vključno 5. 5. 2021.

Kandidatura naj vsebuje:

* Ime in priimek oz. naziv ter naslov predlagatelja
* ime in priimek, naslov, rojstni datum ter kontaktno številko kandidata
* kratko obrazložitev kandidature

Kandidaturi je potrebno priložiti:

* podpisano izjavo kandidata, da s kandidaturo soglaša (Obrazec: IZJAVA KANDIDATA)
* kratek življenjepis z navedbo podatkov o trenutni zaposlitvi
* fotokopijo potrdila o izobrazbi

Predlogov za imenovanje kandidatov, ki so zaposleni v javnem zavodu Osnovna šola Lucijana Bratkoviča Bratuša Renče, ter kandidatov, ki so trenutno člani Sveta staršev, Komisija ne bo obravnavala.

Predloge je potrebno oddati najkasneje do vključno 5. 5. 2021, osebno na sedežu občinske uprave ali po e-pošti na: [info@rence-vogrsko.si](mailto:info@rence-vogrsko.si) ali po pošti na naslov: Občina Renče-Vogrsko, Bukovica 43, 5293 Volčja Draga, s pripisom »Za KMVVI«. Za pravočasno oddan predlog po pošti se šteje predlog, oddan osebno ali priporočeno najkasneje na dan 5. 5. 2021.

**Predsednica KMVVI  
Florida Petelin, l. r.**

OBRAZEC

**IZJAVA KANDIDATA**

Podpisani/a, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/a \_\_\_\_\_\_\_\_\_\_\_\_\_\_\_,

stanujoč/a na naslovu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

soglašam s kandidaturo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izjavljam, da (ustrezno obkrožite) SEM / NISEM

zaposlen/a v javnem zavodu, v katerem kandidiram za predstavnika/co Občine Renče-Vogrsko kot člana/ico sveta tega zavoda.

Izjavljam, da (ustrezno obkrožite) SEM / NISEM

član/ica Sveta staršev v javnem zavodu, v katerem kandidiram za predstavnika/co Občine Renče-Vogrsko kot člana/ico sveta tega zavoda.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(lastnoročni podpis)*